**STRUČNI SKUP „Psihologija u praksi“**

**Obrazloženje i preporuka:**

Stručni skup „Psihologija u praksi“ (PuP) je cjelodnevni niz pozvanih predavanja stručnjaka iz psihologijske prakse u organizaciji Kluba studenata psihologije Hrvatskih studija Feniks. Osnovni cilj Pup-a je omogućiti sadašnjim i potencijalnim/budućim studentima psihologije, te svima koje psihologija zanima, detaljnije upoznavanje s profesionalnim djelatnostima psihologa, mogućnostima zapošljavanja i problemima s kojim se u svojem poslu susreću.

Projekt je nastao kao posljedica potrebe studenata psihologije da se tijekom studija što bolje približe praksi i dobiju uvid koje su vještine i znanja potrebne za rad u određenom području psihologije, ali i koji ih izazovi očekuju nakon završetka studija. Navedene informacije mogu pomoći pri odabiru budućeg zanimanja, te kvalitetnijem kreiranju studija. Isto tako, projekt kroz interakciju sa stručnjacima iz specifičnih područja psihologije olakšava uključivanja studenata u praktične stručne aktivnosti već tijekom studija i upoznaje ih s manje eksponiranim područjima praktičnog rada što sve može olakšati kasnije zapošljavanje. Prisutna je i osviješenost o potrebi interdisciplinarne suradnje kroz uključivanje predavanja stručnjaka iz drugih područja s kojima psiholozi usko surađuju, organizaciju okruglih stolova i sl.

Projekt PuP se odvija već tradicionalno 5-tu godinu za redom, a ove je godine skup bio najveći i najposjećeniji do sada. Osim studenata psihologije, sudjelovali su i brojni zainteresirani maturanati te studenti srodnih fakulteta. Nakon stručnih izlaganja, po prvi put održane su i jednosatne radionice koje nude još aktivniji i interaktivniji način učenja o različitim aspektima struke, ali i o samom studiju psihologije. Isto tako, ove godine skup je imao i humanitarni karakter, pa je kroz tombolu prikupljeno više od 8000 kn pomoći za studenticu Hrvatskih studija koja je nedavno izgubila dom u požaru.

Stalno proširivanje aktivnosti skupa, veliki entuzijazam i želja za prenošenjem stečenih iskustava sljedećim generacijama osiguravaju sve bolji odaziv polaznika i stručnjaka te sve bolju javnu podršku. Time se je osiguran potencijal za nastavak kvalitetnog djelovanja tijekom sljedećih godina. Radom na ovom projektu, studenti sami pridonose kvaliteti studiranja psihologije, informiranosti o praktičnim problemima struke te ranijem stjecanju praktičnih znanja, boljem usmjeravanju, upoznatosti s različitim sektorima praktičnog rada i većoj svijesti o potrebi suradnje različitih struka. Sve navedeno može pomoći budućim psiholozima pri lakšem snalaženje u profesionalnom svijetu što je od koristi za cijelu zajednicu.

Iz ovih razloga preporučujemo studentski projekt PuP za Rektorovu nagradu za društveno koristan rad u akademskoj i široj zajednici u akademskoj godini 2015/16.

**Rationale and recommendation**

Expert one-day conference ‘Psychology in Practice’, is a project managed by Psychology Students Association of the University Centre for Croatian Studies at the University of Zagreb – Feniks that is assembling a line up of invited expert lecturers from psychological practice. Main idea of the project is to give current and potential/future students of psychology and others with interest in psychology an insight into professional activities of psychologists, their employment opportunities and problems they encounter at their workplace.

This project arose from student need to approach practice more closely, gain insight which skills and knowledge is required in a particular area of psychology and what challenges await them after graduation. Organized lectures and round tables with experts could help them in creation of their study curriculum and in choice of their future career. In addition, establishment of connections with experts, facilitates involvement of students in practical professional activities already at the university, and familiarize them with less well-known areas of practical work that can all facilitate their future employment. Awareness about the need for interdisciplinary team work is also present, with participation of expert lecturers from other professionals that frequently closely collaborate whit psychologists.

Project ‘Psychology in Practice’ takes place already five years in a row and this year conference had the highest attendance ever. Apart from psychology students and numerous graduate students many students from related faculties were also present. For the first time, this year after expert lectures, participants could enrol in parallel workshops that additionally provide more active and interactive way to learn about work in different areas of psychological practice. This year conference also had a humanitarian character; with the raffle game students collected more than 8000 kn to help a student from Croatian studies that had lost her home in fire recently.

Continuous enlargement of conference activities, great enthusiasm and desire of organizers to transmit their experiences to the future generations, assure good response of participants and experts together with better public support each year. All ensure great potential for successful continuation of this project and continuous increase in its quality. Through work on this project psychology students contribute to: improvement of their study, better understanding of practical professional problems, earlier gathering of practical experiences, better professional guidance, familiarity with less popular areas of psychological practice and increased awareness about necessity for collaboration between similar professionals. All this could help future psychologists for easier transition into professional world and that way whole community, as well.

For these reasons we recommend the student project ‘Psychology in Practice’ for Rector's Award for the academic year 2015/16.

**Opis projekta**

„Psihologija u praksi“ se održava već pet godine uzastopno. Riječ je o cjelodnevnom nizu pozvanih izlaganja stručnjaka iz psihologijske prakse, organiziranih sa svrhom osvješćivanja studenata o tome što i kako nakon završetka studija; upoznavanjem s tržištem rada, mogućnostima zapošljavanja, te izazovima koji ih očekuju pri stupanju u radni odnos:

– konkretnim radnim zadatcima;
– strukama s kojima se usko surađuje;
– odgovornošću i donošenjem odluka na radnom mjestu;
– specifičnim vještinama koje su nužan preduvjet ili koje će tek trebati usvojiti.

Na taj se način studente približava objektivnom razmatranju kako budućeg usmjerenja (izbora kolegija tijekom studija, u svrhu profiliranja), tako i konkretne uloge psihologa u zajednici i društvu općenito.

Predviđeno trajanje jednog izlaganja je pola sata (uključujući pitanja sudionika) s pauzama od 10 do 20 minuta i jednom pauzom za ručak u trajanju od sat i pol. Izlaganja traju cijeli dan, a ulaz na izlaganja je slobodan. Izlagači daju pregled osnovnih elemenata svog posla:

– opis radnih aktivnosti;
– opis radnog dana;
– prednosti i nedostaci posla (stres, mogućnost napredovanja, odnos obitelj-posao, plaća, potrebne vještine i sl.);
– dodatne edukacije/specijalizacija potrebne za bavljenje određenim tipom posla;
– mogućnosti zaposlenja;
– struke s kojima se na radnom mjestu surađuje i kakav je njihov odnos prema psiholozima;
– osobine potrebne za uspješno obavljanje posla;
– dodatne preporuke studentima koji bi nakon diplomiranja željeli raditi sličan posao.

Osnovna područja praktičnog rada pokrivena prijašnjim skupovima bila su:
– klinička psihologija;
– penološka psihologija;
– predškolska psihologija;
– psihologija rada i organizacijska psihologija;
– psihoterapija (kognitivno bihevioralna i seksualna terapija);
– sportska psihologija;
– školska psihologija;
– vojna psihologija;
– zdravstvena psihologija;

Ciljevi skupa „Psihologija u Praksi“ su isključivo dugoročni i obuhvaćaju:
1) Upoznavanje i razumijevanje različitosti, ali i poveznica teorije i prakse;
2) Povezivanje i planiranje buduće suradnje studenata psihologije sa stručnjacima iz prakse;
3) Profesionalno (karijerno) usmjeravanje studenata;
4) Pobuđivanje interesa i za manje eksponirane sektore praktičnog rada;
5) Pobuđivanje interesa studenata za kolegije koji će ih usmjeriti ka željenom području praktičnog rada, a koji im se isprva nisu činili kao relevantni.

**Program Psihologije u praksi 2016. godine:**

|  |
| --- |
| 09:00-09:15      Otvaranje skupa |
| 09:15-09:45 | **IVA KANTOLIĆ**Prilagodba na zdravstveno stanje i operacijska sala |
| 09:55-10:25 | **ANJA OPPENHEIM**Ljudski potencijali i različite mogućnosti u tvrtki |
| 10:35-11:05 | **PETRA GAJICA**Psihologija marketinga: advertising |
| 20 min. pauza |
| 11:25-11:55 | **JADRANKA OREHOVEC**Psihoterapija u kliničkoj psihologiji: koja, kada, kako? |
| 12:05-12:35 | **BORIS TOT**Zakon i red i psihologija |
| 12:35-14:00       Pauza za ručak |
| 14:00-14:30 | **MIROSLAV RAJTER**Zanimljivosti u znanstvenoj psihologiji |
| 14:40-15:10 | **JOSIPA BOSAK**Neurofeedback- igrom do kontrole uma |
| 15:20-15:50 | **TATJANA GJURKOVIĆ**Transakcijska analiza i terapija igrom |
| 20 min. pauza |
| 16:10-16:40 | **MAJA POVIJAČ**Psihologija u socijali: skriveni izazovi |
| 16:50-17:20 | **TANJA SEVER**Privatna praksa i djeca s poteškoćama u razvoju |
| 17:30-18:00 | **SANDRA ŠUĆUROVIĆ**Sportska psihologija |
| 18:00-18:10      Zatvaranje skupa |
| 18:10-19:10 **RADIONICE** | **IVANA JURIĆ**Što psihologija i drama imaju zajedničko? |
| **MATEJA TOLJ**Kako se predstaviti u najboljem svjetlu? |
| **MATEA POPOV** Psihologija seksualnosti i roda |

Organizacijski tim činilo je 29 studenata psihologije Hrvatskih studija podijeljenih u četiri tima:

Tim organizacija programa – 8 volontera i 1 voditelj

* Tim organizacija programa je bio zadužen za izradu programa stručnog skupa.

Aktivnosti: kontaktiranje izlagača i dogovaranje oko termina izlaganja, davanja smjernica na koji način održati prezentaciju, ispitivanje zainteresiranosti studenata za pojedina područja i izrada programa sukladno zainteresiranosti studenata

Tim marketing – 8 volontera i 1 voditelj

* Tim marketing je organizirao cjelokupnu promociju stručnog skupa i bio zadužen za vidljivost programa i pozivanje studenata da dođu na stručni skup.

Aktivnosti: vođenje Facebook stranice, kontaktiranje fotografa, medija, izrada vizualnih materijala (plakati, Facebook slike, zahvalnice)

Tim delegati – 4 volontera i 1 voditelj

* Tim delegati pobrinuo se da stručni skup protekne bez poteškoća, te da sudionicima i izlagačima sudjelovanje bude što je moguće ugodnije.

Aktivnosti: rezervacija dvorana, pripremanje predavaona, pripremanje grickalica, sokova, vode i kave u pauzama, tehnička podrška (provjera valjanosti svih prezentacija, projektora i računala)

Tim financije – 5 volontera i 1 voditelj

* Tim financije bio je zadužen za izradu budžeta i pribavljanje novčanih sredstava i materijalnih sponzorstva.

Aktivnosti: kontaktiranje tvrtki i institucija i traženje sponzorstva, kupovina grickalica, sokova i vode i printanje promotivnih materijala, plakata i brošura, praćenje da svi troškovi budu realizirani sukladno planiranom budžetu

Psihologija u praksi održana 18. ožujka 2016. godine je već peti PuP organiziran od strane Kluba studenata psihologije Hrvatskih studija – Feniks i kao takav, ove godine je stručni skup bio najposjećeniji do sada. Kroz cijeli dan, stručni skup je posjetilo oko 350 sudionika za koje je pripremljen bogati program i popratni sadržaj, kako bi sudjelovanje na stručnom skupu bilo interaktivno, zabavno i poučno. Kako stručni skup „raste“ i unaprjeđuje se iz godine u godinu, ove godine smo također pripremili neke novosti u odnosu na prijašnje godine, a koji smo unaprijedili cjelokupni sadržaj stručnog skupa:

* Po prvi puta, osim predavanja, održane su i tri radionice:
	+ Što psihologija i drama imaju zajedničko?
	+ Kako se predstaviti u najboljem svjetlu?
	+ Psihologija seksualnosti i roda

Obzirom da se Psihologija u praksi počela organizirati kako bi studenti psihologije mogli dobiti bolji uvid u praktičan rad psihologa, radionice odlično pomažu u tom cilju, jer izlagači demonstriraju konkretne aktivnosti koje provode i na svom radnom mjestu.

* Predstavljen je novi broj časopisa Kluba studenata psihologije Hrvatskih studija – Feniks, „Psychoactive“ na temu vojna psihologija. Sudionici su mogli preuzeti časopis i pročitati zanimljive članke o radu psihologa u području vojne psihologije.
* Organizirana je tombola u dobrotvorne svrhe kojom je prikupljeno 859,10 kn. Sav prihod išao je studentici filozofije s Hrvatskih studija koja je u siječnju zbog požara ostala bez doma. Sudionici su za 2 kuna mogli kupiti papirić s brojem koji su se izvlačili nakon svakog izlaganja. Sretni dobitnici mogli su osvojiti knjige iz područja psihologije naklade Slap i naklade IEP. Sveukupno je podijeljeno 33 knjiga.
* Ove godine organizacijski tim uložio je veliki trud u marketing i promociju stručnog skupa. Psihologija u praksi je veoma popularna na Hrvatskim studijima, međutim ranijih godina nije bilo puno studenata psihologije s Filozofskog fakulteta i Katoličkog fakulteta SUZG. Zbog toga smo organizirali kratke 10-minutne prezentacije koje su članovi organizacijskog tima održali na predavanjima svih godinama navedenih fakulteta i na taj način ih pozvali da dođu na Psihologiju u praksi. Također kratka predavanja, pozivnice i promotivni materijali poslani su brojne gimnazije u Gradu Zagrebu (zbog zainteresiranosti maturanata za studij psihologije), na Učiteljski fakultet i Edukacijsko rehabilitacijski fakultet SUZG. Također je izrađen Facebook event putem kojeg su objavljivani promotivni postovi. Na eventu se 333 korisnika izjasnilo kako su došli na stručni skup i 247 korisnika se izjasnilo kako su zainteresirani za stručni skup.
* Ove godine Psihologija u praksi je medijski popraćena od strane studentskog portala X-ica. Cijeli dan na stručnom skupu je sudjelovala novinarka Nikolina Oršulić koja je popratila cijeli event i o njemu napisala članak (link: <http://x-ica.com/pup-je-ove-godine-procvjetao/>). Osim medijske pokrivenosti, imali smo još jednog fotografa iz Škole za primijenjenu umjetnost u Zagrebu, smjer fotografija, koji je fotografirao stručni skup. Također, imali smo još četiri studenta psihologije su fotografirali cijeli skup.